Toetskrieket - Wikipedia
'n Toetswedstryd tussen die Proteas en Engeland in Januarie 2005. Die mans in swart broeke is die skeidsregters. Krieket word tradisioneel in wit klere en met 'n rooi bal gespeel.
Toetskrieket (Engels: Test cricket) is die krieket se langste formaat. Dit word gesien as die beste manier om die vernuf van toetsspelende lande te toets. Afgesien die gewildheid van die korter krieketformate (Internasionale eendagwedstryd en Twintig20) onder toeskouers, het toetskrieket nog steeds die hoogste aansien. Die naam "Toets" kom waarskynlik van die idee dat wedstryde "'n toets van sterkte en bevoegdheid" van die betrokke spanne is. Die woord "toets" was die eerste gebruik tussen die besoekende Engelse span teen die Australiërs in 1861/62. Die eerste amptelike toets is op 15 Maart 1866 tussen Engeland en Australië op die Melbourne-krieketveld gespeel, Australië het met 45 lopies gewen. Engeland het die tweede toets gewen met 4 paaltjies om sodoende die reeks 1-elk te deel.
1 Reëls van die spel
2 Die twaalf deelnemende lande
Reëls van die spel[wysig | wysig bron]
Toetskrieket word tussen twee spanne van elf spelers elk oor 'n maksimum van 5 dae gespeel. Elke dag het gewoonlik 3 twee-uur sessies, met 'n 40-minute etensbreuk en 'n 20-minute teetyd.
Die span wat die loot wen kan besluit om eerste te kolf, of om veldwerk te doen. Die span wat eerste kolf, kolf totdat al 10 hulle paaltjies kantel (een laaste kolwer bly altyd "nie uit nie") of die kaptein besluit om nie verder te kolf nie (beurt gesluit verklaar). Die span wat veldwerk gedoen het moet dan kom kolf. Indien die tweede span uitgehaal word vir 200 lopies minder as die eerste span, kan die kaptein van die eerste span besluit om die tweede span weer te laat kolf (opvolg) of om die voorsprong te vergroot deur self weer te kolf.
Altwee spanne kolf twee keer in 'n wedstryd. Na die tweede kolfbeurt van die eerste span word 'n teiken gestel wat die ander span moet verbysteek om die toets te wen. As die ander span uitgehaal word voordat die teiken bereik is, wen die eerste span. Indien die tyd verstreke is op die vyfde dag en die teiken is nie behaal nie, word die toets gelykop verklaar. Indien die teiken behaal word voordat die tyd uitloop op die vyfde dag, wen die span wat laaste gekolf het met die aantal paaltjies wat oorbly. Indien die span wat laaste kolf uitgehaal word voor die tyd vestreke is, wen die eerste span met die hoeveelheid lopies wat nog behaal moes word.
Die twaalf deelnemende lande[wysig | wysig bron]
Lidlande van die Internasionale Krieketraad (IKR) volgens status:
Volle lidlande met toetsstatus (12)
Geassosieerde lede met EDI-status (8)
Geassosieerde lede (85)
Voormalige of opgeskorte lede (7)
Die twaalf lande met permanente toetsstatus is (hul eerste toetswedstryd in hakkies):
Ierland (sedert 11 Mei 2018)
Afghanistan (sedert 14 Junie 2018)
Die meeste van hierdie spanne verteenwoordig onafhanklike soewereine nasies. Die uitsonderinge is die Engelse krieketspan, wat beide Engeland en Wallis verteenwoordig; die Wes-Indiese krieketspan, 'n saamgestelde span bestaande uit 15 Karibiese lande en gebiede; en die Ierse krieketspan, wat beide die Republiek Ierland en Noord-Ierland verteenwoordig.
(en) Ground Rules – A Celebration of Test Cricket, Barney Spender & David Gower, Dakini Books Ltd (Nov 2003), ISBN 0-9537032-6-6
(en) The Wisden Book of Test Cricket, Sir Donald Bradman (Foreword), Bill Frindall (Editor), Headline Book Publishing (1995), ISBN 0-7472-1118-3
(en) Marylebone Krieketklub (2003), The Laws of Cricket. Besoek op 30 Maart 2009.
(en) Internasionale Krieketraad (2008), Standard Test Match Playing Conditions. Besoek op 11 September 2009.
Wikimedia Commons bevat media in verband met Toetskrieket.
(en) Oorsprong van die naam "Toets"
(en) VSA vs. Kanada – Die oudste internasionale sportkompetisie.
1 Vir beide Engeland en Wallis is Engeland die nasionale span.
2 Vir beide die Republiek Ierland en Noord-Ierland is Ierland die nasionale span.
3 Vir Guyana, Jamaika, Trinidad en Tobago, Barbados, Antigua en Barbuda, Anguilla, Dominica, Grenada, Sint Vincent en die Grenadines, Montserrat, Sint Kitts en Nevis, Sint Lucia, Sint Maarten, die Amerikaanse Maagde-eilande en die Britse Maagde-eilande is Wes-Indië die nasionale span.
Ontsluit van "https://af.wikipedia.org/w/index.php?title=Toetskrieket&oldid=2111253"
Die bladsy is laas op 14 Januarie 2020 om 20:00 bygewerk.